Тэма практыкума: Выкананне арыгінальных алімпіядных заданняў комплекснай работы ( 5-8 класы)

Скажы мне – я забываю.

Пакажы мне – я магу запомніць.

Дазволь мне зрабіць гэта –

і гэта стане маім назаўсёды.

Кітайская прыказка

**Мэта:**трансляцыя педагагічнага вопыту па падрыхтоўцы вучняў да алімпіяды па беларускай мове

**Задачы:**

1. Стварыць умовы для фарміравання матывацыі педагогаў на авалоданне метадамі і прыёмамі падрыхтоўкі вучняў да алімпіяды па беларускай мове;
2. Арганізаваць узаемадзеянне ўдзельнікаў, стварыць творчую і прадуктыўную атмасферу для атрымання новых прафесійных ведаў;
3. Садзейнічаць усведамленню ўдзельнікамі практычнай значнасці атрыманага вопыту.

**Абсталяванне:**мультымедыйны праектар, карткі з заданнямі, наглядны матэрыял.

Уступнае слова:

Паспрабуем адказаць на пытанне: ”Як дасягнуць паспяховага выступлення вучня на алімпіядзе? Што залежыць ад нас, настаўнікаў?” Прынята лічыць, што ўсё залежыць менавіта ад нас, ад нашай працы, ад нашага прафесіяналізма. На жаль, не заўсёды.

Па-першае, пачынаючы з 5 класа, нам неабходна вызначыць тых вучняў, якія маюць разумовы патэнцыял і схільнасць да вывучэння роднай мовы. Па-другое, неабходна прыкласці шмат намаганняў, каб зацікавіць вучняў і ўтрымаць у сваім прадмеце. Таму настаўніку трэба быць яшчэ і тонкім псіхолагам, каб вучню было цікава, у першую чаргу, з настаўнікам-чалавекам, а потым з настаўнікам беларускай мовы. Таму гэтыя вучні ў нас на асобным рахунку. Ім мы дазваляем больш і патрабуем ад іх таксама больш. І, сумленна падрыхтаваўшы да алімпіяды, адчуваемадказнасць за іх вынікі.

Рыхтуючыся да выступлення, вырашыла прапанаваць вам падборку алімпіядных заданняў па розных раздзелах мовазнаўства.

1. ***Фанетыка, арфаэпія, графіка***.

Склад і націск.

* ***Заданне “Беларускія гарады”***

1. Які горад – Гродна, Магілёў або Мазыр – угістарычных дакументах упершыню ўпамінаецца ў 1155г.? у адказе націск на другім складзе.

2. Які з гарадоў- Наваполацк, Новалукомль або Салігорск – быў заснаваны ў 1965г.? У назве горада – два націскі: асноўны і дадатковы.

3.Якія з гарадоў – Барысаў, Мінск, Орша – сваё

тысячагоддзе будуць адзначаць у 2067г.? У адказе націск на першым складзе.

Адказы: 1. Мазыр. 2.Новалукомль. 3. Мінск і Орша

Фанетыка

* Якія фанетычныя працэсы адбываюцца ў наступных словах:

а) азванчэнне глухога гука; б) аглушэнне звонкага; в) змякчэнне цвёрдага; г) аглушэнне і змякчэнне гукаў (у адным слове)?

1.1 .Загадка, дарожка, возчык, рэзкі, адказы.

1.2. Касьба, просьба, жаніцьба, малацьба,барацьба.

1.3.Песня, змена,смеласць, цвёрды, лазня.

1.4. Снег, след, сцяг, злёгку, услед.

(1.1. –б, 1.2.- а, 1.3.-в, 1.4.-г)

1. ***Словаўтварэнне і арфаграфія***

* Вызначце, якія з прыведзеных слоў з’яўляюцца вытворнымі, а якія не.

*Артыст-баяніст, ажыны-курыны, аметыст-куплетыст, крумкач-глядач, крыніца-вадзіца, васілёк-дзянёк.*

У працэсе выканання гэтага задання вучні павінны памятаць, што для кожнага вытворнага слова існуе слова, ад якога яно ўтварылася, умець тлумачыць праз параўнанне з роднаснымі значэнні слоў і авзначаць іх марфемную будову.Да прыкладу, возьмем пару слоў ***артыст-баяніст*** і паспрабуем растлумачыць іх значэнні шляхам падбору аднакаранёвых:

1. ***артыст*** – той, хто займаецца выкананнем на сцэнетвораў мастацтва;
2. ***баяніст*** – той, хто іграе на баяне.

Слова артыст праз параўнанне з роднасным растлумачыць немагчыма, а баяніст лёгка тлумачыцца. Адпаведна***: артыст*** – невытворнае, а ***баяніст*** – вытворнае.

Пры выкананні такога задання вучні аналізуюць, параўноўваюць моўныя факты, знаёмяцца са словаўтваральнымі асаблівасцямі беларускай мовы, яе самабытнасцю.

* Замяніць прыведзеныя словазлучэнні дзеясловамі з прыстаўкай **вы-**

**З**рабіць свабодным, вольным - ….вызваліць

Зрабіць што-небудзь зразумелым- …вытлумачыць

Ажыццявіць запланаванае, даручанае -… выканаць

* Пятае лішняе

1. За-+…(інець, ікаць, іржавець, іскрыцца, ізаляваць).

Лішняе слова ***іржавець,*** бо пры далучэнні да яго прыстаўкі **за-** пачатковае **і** знікае, а ў іншых словах застаецца.

1. Пра-+…(ігнараваць, ісці, існаваць, ілюстраваць, інспектаваць)

Лішняе слова ***ісці:*** пасля прыстаўкі, якая заканчваецца галосным, на месцы пачатковага ***і***  пішацца ***й.*** У іншых дзеясловах застаецца ***і.***

* Пятае лішняе

1. Апавядальнік, будзільнік, выключальнік, вымяральнік, халадзільнік.
2. Бульбіна, валасіна, саломіна, свініна, цагліна.
3. Надкусіць, надпілаваць, надсекчы, надтрэснуць, надшыць.

Лішняе слова ***апавядальнік***: суфікс ***–льнік*** у ім абазначае асобу, у астатніх словах – прадмет.

Лішняе слова ***свініна:*** суфікс ***–ін*** у ім абазначае “мяса”, у іншых словах – “адзінкавасць прадмета.

Лішняе слова ***надшыць:*** прыстаўка ***над-***  у ім абазначае “павелічэнне прадмета”, у іншых – “няпоўнае дзеянне”.

***3.Марфалогія і арфаграфія***

Назоўнік

* Пастаўце назоўнікі ў адзіночным ліку, вызначце іх род: апенькі, галёшы, залы, каромыслы, ложкі, лыжкі, пачкі, сябры, тапачкі, таполі, туфлі, яблык.

Адказы: апенька - ж.р, галёш – м.р., зала – ж.р., каромысел –м.р., ложак – м.р., лыжка – ж.р., пачак – м.р., сябар – м.р., тапачка- ж.р., таполя – ж.р., туфель- м.р., яблык – м. р.

Займеннік

* Устаўце ў табліцу патрэбныя формы займенніка, вызначце разрад.

|  |  |  |  |  |
| --- | --- | --- | --- | --- |
| Разрад | Пачатковая форма | Адзіночны лік | | |
| Р.скл. | Д. скл. | М. скл. |
| зваротны |  |  |  |  |
|  | свой |  |  |  |
|  |  | нікога |  |  |
|  |  |  | камусьці |  |
|  |  |  |  | самім |

Адказы

|  |  |  |  |  |
| --- | --- | --- | --- | --- |
| Разрад | Пачатковая форма | Адзіночны лік | | |
| Р.скл. | Д. скл. | М. скл. |
| *зваротны* | сябе | сябе | сабе | сабе |
| прыналежны | *свой* | свайго | свайму | сваім |
| адмоўны | ніхто | *нікога* | нікому | нікім |
| няпэўны | хтосьці | кагосьці | *камусьці* | кімсьці |
| азначальны | сам | самога | самому | *самім* |

Прыметнік

* Папрацуйце рэдактарам газеты.Запішыце сказы без граматычных памылак.

1. Мамачка… У гэтым слове закладзены глыбейшы духоўны змест.
2. Зарплата пчаляроў – адна з вышэйшых на Століншчыне.
3. Хахуля – старажытнейшы прадстаўнік айчыннай фаўны.
4. Цэны ў магазіне ніжэй, чым на рынках горада.

**Адказы**

1. Трэба глыбокі змест (пераноснае значэнне, можна глыбейшае возера- прамое значэнне)
2. Можна ” адна з самых высокіх”
3. Хахуля (выхухоль) – жаночы род, тамутрэба “старажытнейшая прадстаўніца”
4. Трэба “ніжэйшыя чым на рынках горада”.

Дзеяслоў і яго формы

* Ці памятаеце вы лінгвістычныя тэрміны? Упішыце паняцці на месцы пропускаў.
* Дзеясловы, што ўказваюць на завершанасць дзеяння, яго вынік, - …
* Дзеясловы, у якіх нельга вызначыць канчатак – гэта…
* Форма дзеяслова, якая абазначае дадатковае дзеянне -…
* Суфіксы - н, -ен, -ан,-т служаць для ўтварэння….

Адказы: дзеясловы закончанага трывання, інфінітыў (пач.форма), дзеепрыслоўе, дзеепрыметнікі залежнага стану прошлага часу.

Лексіка і фразеалогія

* Замяніце выдзеленыя словы і словазлучэнні фразеалагізмамі.

а) Бацька заўжды рабіў ***усё грунтоўна.***

б) Учора мы прамоклі ***наскрозь***.

в) Сёлета грыбоў у лесе ***вельмі многа***.

г) Нешта апошнім часам Міколка ***зазнаецца***.

Адказ: як мае быць (як след), да ніткі, хоць касой касі, нос задзіраць.

* Падкрэсліць няправільна сканструяваныя словазлучэнні, выправіць іх.

Камяністая дарога, квактанне жаб, дажджлівы плашч, цікаўны твор, драпежныя птушкі, дыялектычны атлас, несуцяшальныя словы, яблычны сад, прыгодніцкі раман, пясочны бераг, ягадная паляна, дзейны сродак, балотная мясцовасць.

Адказ:

Камяністая дарога, квактанне жаб, дажджлівы плашч, цікаўны твор, драпежныя птушкі, дыялектычны атлас, несуцяшальныя словы, яблычны сад, прыгодніцкі раман, пясочны бераг, ягадная паляна, дзейны сродак, балотная мясцовасць.

Каменная дарога, дажджавы плашч, цікавы твор, дыялектны атлас, яблыневы сад, пясчаны бераг, дзейсны сродак, балоцістая мясцовасць.

Сінтаксіс і пунктуацыя

* Чаму прыведзеныя сказы выклікаюць смех? Запішы правільны варыянт сказаў.

1 .Дзіцячы сад “Вавёрачка” прымае дзяцей пасля капітальнага рамонту.

2. Ва ўнівермагу праводзіцца выстава-продаж тавараў для мужчын вясенне-летняга сезона.

3. У вялікім асартыменце асартыменце прадстаўлены тавары для жанчын замежнай вытворчасці.

4. Я даўно шукаю патэльню для яечні і бліноў з нержавеючай сталі.

5. З 5 па 7 сакавіка ветурач пранумараваў 700 парасят разам з заатэхнікам.

6. Група студэнтаў-тэхнікаў прыйшла слухаць факультатыўны курс лекцый па зварцы дацэнта Юр’ева.

* Знайдзі ў сказах граматычныя памылкі. Запішы правільны варыянт сказаў.

1. Мы разам з сябрамі: Максім, Света і Алег- пайшлі купацца на возера.
2. Смех, вясёлы гоман, музыка – гэтымі гукамі была напоўнена зала.
3. У розных жанрах: артыкул, рэпартаж, нарыс – меў вопыт журналіст.

(Заданне на ўменне будаваць сказы з абагульняльным словам пры аднародных членах. Нагадваем вучням пра неабходнасць захоўваць склонавую форму).

Заданні па літаратуры

* Адкажы на наступныя пытанні.

1. Каго з пісьменнікаў-юбіляраў народная легенда пра беларускае возера натхніла на стварэнне літаратурнага твора? (Назваць твор і аўтара)
2. Хто з пісьменнікаў-юбіляраў раіць моладзі часцейуспамінаць свій радавод? (Назвацьтвор і аўтара)
3. Пісьменніца рана асірацела, таму тэма дзяцінства, сяброўства была адной з асноўных у яе творчасці. (Назваць прозвішча і вывучаны твор)
4. Яго маленства прайшло ў Заходняй Беларусі, таму тэма беларускай мовы востра гучыць у аповесці. (Назвацьтвор і аўтара)
5. Хто лічыў галоўным настаўнікам родную прыроду? Менавіта яна навучыла адчуваць прыгажосць навакольнага свету і ствараць цудоўныя творы? (Назваць аўтара і адзін з твораў)
6. Максім Танк “Ля вогнішч начлежных”
7. Алесь Пісьмянкоў “Продкі”
8. Алена Васілевіч “Сябры”
9. Янка Брыль “Сірочы хлеб”

* Знайдзі чацвёрты лішні

1. Корань, часціца, суфікс, прыстаўка.
2. Травень, ліпень,чэрвень, жнівень.
3. Флексія, прэфікс, постфікс, прыстаўка.
4. Танк, Колас, Караткевіч, Купала.
5. “Курган”, “Паўлінка”, “Бандароўна”, “Магіла Льва”.
6. Дуб, асіна, елка,бяроза.
7. Віцебск, Гродна, Магілёў, Орша.
8. Дняпро, Нарач, Буг, Нёман.
9. Каша, клёцкі, гарлачык, бліны.
10. “Лёгкі хлеб”, “Тытанік”, “Калабок”, “Удовін сын.”
11. Вакацыі, атрамант, ручка, гута.
12. Кава, чай, халва, сок.

Адказы:

1. Часціца – службовая часціна мовы.
2. Травень – назва вясновага месяца.
3. Прыстаўка – беларускае слова.
4. Караткевіч – сапраўднае прозвішча.
5. “Паўлінка”- камедыя.
6. Елка – хвойнае дрэва.
7. Орша – не абласны цэнтр.
8. Нарач – возера.
9. Гарлачык не ядуць.
10. “Тытанік”- не казка.
11. Слова *ручка* не з’яўляецца архаізмам.
12. Халва – не напой.